#

# Saeimas Tautsaimniecības, agrārās,

# vides un reģionālās politikas komisijai

Par finansējumu autoceļiem

Ministru kabinets ir iepazinies ar Saeimas Tautsaimniecības, agrārās, vides un reģionālās politikas komisijas 2017. gada 21. jūlija vēstuli Nr. 142.9/8-25-12/17 (turpmāk – Komisijas vēstule), kurā Ministru kabinetam lūgts iesniegt savu redzējumu par Valsts autoceļu fonda kā speciālā budžeta atjaunošanu, paredzot finansējuma iezīmēšanu tā darbības nodrošināšanai.

Ministru kabinets informē, ka, pamatojoties uz Ministru kabineta 2016. gada 20. decembra sēdes protokola (prot. Nr. 69 82.§) 8. punktu, Satiksmes ministrijai sadarbībā ar Finanšu ministriju uzdots sagatavot un iesniegt izskatīšanai Ministru kabinetā informatīvo ziņojumu par iespējamību piesaistīt papildu finansējumu ceļu uzturēšanai, pārbūvei un atjaunošanai (turpmāk – Informatīvais ziņojums). Informatīvajā ziņojumā iekļaujamie jautājumi ir cieši saistīti ar Komisijas vēstulē lūgto informāciju, līdz ar to Ministru kabinets plāno kā atbildi uz Komisijas vēstuli nosūtīt Ministru kabineta sēdē izskatīto Informatīvo ziņojumu.

Ņemot vērā to, ka Informatīvajā ziņojumā iekļaujamie jautājumi ir saistīti arī ar valsts budžeta izstrādes procesu un ka atbilstoši Ministru kabineta 2017. gada 28. marta rīkojuma Nr. 141 “Par likumprojekta “Par vidēja termiņa budžeta ietvaru 2018., 2019. un 2020. gadam” un likumprojekta “Par valsts budžetu 2018. gadam” sagatavošanas grafiku” pielikuma 17.punktam valsts budžetu pavadošo likumprojektu (budžeta likumprojektu paketes) izskatīšana Ministru kabinetā plānota 2017.gada 19.un 26.septembrī, un to, ka Informatīvā ziņojuma saskaņošanai ir nepieciešams ilgāks laiks, Ministru kabinets plāno sniegt atbildi uz Komisijas vēstuli līdz 2017.gada 29.septembrim.

Ministru prezidents M. Kučinskis

Iesniedzējs: satiksmes ministrs U. Augulis

Vīza: valsts sekretārs K. Ozoliņš

22.08.2017. 15:01

245

Dace Supe

Autosatiksmes departamenta

Autoceļu nodaļas juriskonsulte

67028253, dace.supe@sam.gov.lv